**Ministru kabineta noteikumu projekta**

**„Noteikumi par privatizācijas sertifikātu kontu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai, apkalpošanas uzdevuma deleģēšanu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts pārvaldes iekārtas likuma (turpmāk – VPIL) 40.panta otrā daļa un likuma „Par valsts un pašvaldību dzīvojamo māju privatizāciju” 5.panta otrā daļa un 67. panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Ar Ministru kabineta 2014.gada 5.augusta noteikumu Nr.444 „Kārtība, kādā sedzami valsts akciju sabiedrības „Latvijas Attīstības finanšu institūcija Altum” izdevumi saistībā ar to privatizācijas sertifikātu uzkrāšanas kontu apkalpošanu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai” (turpmāk – Noteikumi Nr.444) 1.punktu valsts akciju sabiedrībai „Privatizācijas aģentūra” no rezerves fonda līdzekļiem, kurš izveidots, pamatojoties uz likumu „[Par valsts un pašvaldību īpašuma objektu privatizāciju](http://likumi.lv/ta/id/57971-par-valsts-un-pasvaldibu-ipasuma-objektu-privatizaciju)” uzdots segt valsts akciju sabiedrības „Latvijas Attīstības finanšu institūcija Altum” (vienotais reģistrācijas numurs 40003132437) (turpmāk – sabiedrība „Altum”) izdevumus, kas saistīti ar to privatizācijas sertifikātu uzkrāšanas kontu apkalpošanu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai.Atbilstoši Ministru kabineta 2014.gada 29.jūlija sēdē (Prot.Nr.41, 32.§) „Informatīvais ziņojums „Par vienotās attīstības finanšu institūcijas izveides gaitu” un rīkojuma projekts „Par valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību „Latvijas Garantiju aģentūra” un valsts akciju sabiedrības „Lauku attīstības fonds” akciju un kapitāla daļu ieguldīšanu akciju sabiedrības „Attīstības finanšu institūcija” pamatkapitālā” lemtajam tika atbalstīta akciju sabiedrības „Attīstības finanšu institūcija” (turpmāk – AFI), sabiedrības „Altum”, valsts akciju sabiedrības „Lauku attīstības fonds” (turpmāk - Fonds) un sabiedrības ar ierobežotu atbildību “Latvijas Garantiju aģentūra” (turpmāk - Aģentūra) reorganizācija, veicot kapitālsabiedrību apvienošanu, sabiedrību „Altum”, Fondu un Aģentūru pievienojot AFI. Ar Ministru kabineta 2014.gada 6.augusta rīkojuma Nr.409 „Par valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību „Latvijas Garantiju aģentūra" un valsts akciju sabiedrības „Lauku attīstības fonds” akciju un kapitāla daļu ieguldīšanu akciju sabiedrības „Attīstības finanšu institūcija” pamatkapitālā” 1.1.apakšpunktu Finanšu ministrijai kā sabiedrības „Altum” kapitāla daļu turētājai, Zemkopības ministrijai kā Fonda kapitāla daļu turētājai un Ekonomikas ministrijai kā Aģentūras kapitāla daļu turētājai tika uzdots līdz 2014.gada 15.augustam ieguldīt sabiedrības „Altum” akcijas, Fonda akcijas un Aģentūras kapitāla daļas AFI pamatkapitālā. Savukārt atbilstoši šī rīkojuma 1.2.apakšpunktam Finanšu ministrijai kā AFI kapitāla daļu turētājai jānodrošina AFI pamatkapitāla palielināšana ar mantisko ieguldījumu, t.i. atbilstoši sabiedrības „Altum”, Fonda un Aģentūras akciju un kapitāla daļu novērtējumam. Izpildot Rīkojumu Nr.409 sabiedrības „Altum”, Fonda un Aģentūras kapitāla daļas tika ieguldītas AFI pamatkapitālā un AFI ieguva īpašuma tiesības uz minēto kapitālsabiedrību kapitāla daļām (akcijām). Tas nozīmē, ka, ņemot vērā Komerclikuma 335.panta piektajā daļā noteikto, ka apvienošanas gadījumā pievienojamās sabiedrības tiesības un saistības pāriet iegūstošajai sabiedrībai, attiecīgi sabiedrībai „Altum” deleģētais valsts pārvaldes uzdevums – privatizācijas sertifikātu kontu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai, apkalpošana – reorganizācijas ceļā turpmāk būtu jāpilda AFI. Lai nodrošinātu AFI darbību pēc kapitālsabiedrību - valsts akciju sabiedrības “Latvijas Attīstības finanšu institūcija Altum”, sabiedrības ar ierobežotu atbildību “Latvijas Garantiju aģentūra”, valsts akciju sabiedrības “Lauku attīstības fonds” un akciju sabiedrības “Attīstības finanšu institūcija” - reorganizācijas pabeigšanas, ir izstrādāts Attīstības finanšu institūcijas likums. Saskaņā ar Attīstības finanšu institūcijas likuma 4.panta trešo daļu, Ministru kabinets apstiprina Attīstības finanšu institūcijas statūtus. 2015.gada 9.aprīlī stājās spēkā Ministru kabineta rīkojums Nr.180 „Par akciju sabiedrības „Attīstības finanšu institūcija Altum” statūtu apstiprināšanu”, tādējādi apstiprinot jauno institūcijas, kura pildīs tai deleģēto valsts pārvaldes uzdevumu - privatizācijas sertifikātu kontu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai, apkalpošana - nosaukumu - akciju sabiedrība Attīstības finanšu institūcija Altum”. Ņemot vērā minēto un to, ka sabiedrībai „Altum” iekļaujoties AFI, AFI rīcībā būs nepieciešamie resursi un kvalificēts personāls, lai pildītu deleģēto valsts pārvaldes uzdevumu - atvērt privatizācijas objektam privatizācijas sertifikātu uzkrāšanas kontu, kurā veicami maksājumi par dzīvojamās mājas privatizācijas objektiem - dzīvokli, mākslinieka darbnīcu vai neapdzīvojamo telpu nodošanu īpašumā līdz dzīvojamās mājas privatizācijai, informēt attiecīgo privatizācijas komisiju par saņemto maksājumu un dzēst saņemtos privatizācijas sertifikātus - tiks nodrošināta deleģētā valsts pārvaldes uzdevuma nepārtrauktība, proti, Ministra kabineta noteikumu projekts paredz AFI turpināt privatizācijas sertifikātu kontu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai, apkalpošanu.  Ar minēto noteikumu projektu spēku zaudēs Ministru kabineta 2014. gada 5 .augusta noteikumi Nr. 444 „Kārtība, kādā sedzami valsts akciju sabiedrības „Latvijas Attīstības finanšu institūcija Altum” izdevumi saistībā ar to privatizācijas sertifikātu uzkrāšanas kontu apkalpošanu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai”. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrību nav nepieciešams iesaistīt, jo Ministru kabineta noteikumu projekts skar publiska pārvaldes uzdevuma -atvērt privatizācijas objektam privatizācijas sertifikātu uzkrāšanas kontu, kurā veicami maksājumi par dzīvojamās mājas privatizācijas objektiem - dzīvokli, mākslinieka darbnīcu vai neapdzīvojamo telpu nodošanu īpašumā līdz dzīvojamās mājas privatizācijai, informēt attiecīgo privatizācijas komisiju par saņemto maksājumu un dzēst saņemtos privatizācijas sertifikātus – izpildi un attiecīgi tā uzdevuma deleģēšanu privātpersonai (AFI). |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2015. gads | Turpmākie trīs gadi (*euro*) |
| 2016. | 2017. | 2018. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 |  | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņotie izdevumi tiek segti no ieņēmumiem par privatizācijas sertifikātu kontu apkalpošanu un valsts akciju sabiedrības „Privatizācijas aģentūra” (turpmāk – Privatizācijas aģentūra) rezerves fonda, kas izveidots uz likuma „Par valsts un pašvaldību īpašuma objektu privatizāciju” pamata, (turpmāk – rezerves fonds) līdzekļiem. Noteikumu projekts paredz, ka Ekonomikas ministrija, izvērtējot AFI iesniegtos pārskatus par valsts pārvaldes uzdevuma attiecīgajā ceturksnī, sagatavo lēmumu par priekšapmaksas izmaksu. AFI izdevumi tiek segti no valsts akciju sabiedrības „Privatizācijas aģentūra” rezerves fonda līdzekļiem, kas izveidots saskaņā ar likumu „Par valsts un pašvaldību īpašuma objektu privatizāciju”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā, ka izmaiņas, kas skar šo noteikumu projektu, ir saistītas ar izmaiņām, kas tiek veiktas Ministru kabineta noteikumu projektā „Grozījumi Ministru kabineta 2014.gada 5.augusta noteikumos Nr.445 „Kārtība, kādā veicami maksājumi par dzīvojamo māju privatizācijas objektiem”” un Ministru kabineta noteikumu projektu “Grozījumi Ministru kabineta 1997.gada 2.septembra noteikumos Nr.312 „Kārtība un apmēri, kādos veicami maksājumi par dzīvokļa, mākslinieka darbnīcas un neapdzīvojamās telpas nodošanu īpašumā līdz dzīvojamās mājas privatizācijai”, noteikumu projekts ir skatāms vienlaikus ar iepriekšminētajiem noteikumu projektiem.Ievērojot iepriekš minēto, Ekonomikas ministrija ir sagatavojusi Ministru kabineta noteikumu projektu, kas paredz akciju sabiedrībai „Attīstības finanšu institūcija Altum” turpināt privatizācijas sertifikātu kontu, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai, apkalpošanu.  |
| 2. | Atbildīgā institūcija | Ekonomikas ministrija  |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, AFI |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar reorganizācijas līgumu visas sabiedrības „Altum” funkcijas, tajā skaitā ar pārvaldes uzdevuma izpildi saistītās tiek nodotas akciju sabiedrībai „Attīstības finanšu institūcija Altum”. Projekta izpildei nav ietekmes uz akciju sabiedrības „Attīstības finanšu institūcija Altum” funkcijām, jo uzdevuma izpilde tiek turpināta ar sabiedrības „Altum” pievienošanu AFI (tiesību un saistību pārņēmēja), nevis ar jaunu Ministru kabineta noteikumu pieņemšanas brīdi. |
| 3. | Cita informācija | Nav. |

*Anotācijas V un VI sadaļa - projekts šīs jomas neskar.*

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra pienākumu izpildītājs valsts sekretāra vietnieks J.Spiridonovs

12.05.2015. 13:20

1460

Brūvere, 67013252

Vineta.Bruvere@em.gov.lv